b'\n_START_ARTICLE_\nAsafas Holas\n_START_PARAGRAPH_\nAsafas Holas (1829 m. spalio 15 d. \xe2\x80\x93 1907 m. lapkri\xc4\x8dio 22 d.) \xe2\x80\x93 amerikie\xc4\x8di\xc5\xb3 astronomas, labiausiai \xc5\xbeinomas d\xc4\x97l Marso palydov\xc5\xb3, pavadint\xc5\xb3 Deimas ir Fobas atradimo 1877 m. Jis nustat\xc4\x97 kit\xc5\xb3 planet\xc5\xb3 palydov\xc5\xb3 ir dvinari\xc5\xb3 \xc5\xbevaig\xc5\xbed\xc5\xbei\xc5\xb3 orbitas, Saturno sukim\xc4\x85si ir Marso mas\xc4\x99.\n_START_SECTION_\nGyvenimas\n_START_PARAGRAPH_\nAsafas Holas gim\xc4\x97 Go\xc5\xa1ene, Konektikute. Jo t\xc4\x97vai, Asafas Holas (laikrod\xc5\xbei\xc5\xb3 gamintojas) ir Hana Palmer. T\xc4\x97vas mir\xc4\x97, kai Asafui buvo 13 met\xc5\xb3, palikdamas \xc5\xa1eim\xc4\x85 finansiniuose sunkumuose. D\xc4\x97l \xc5\xa1ios prie\xc5\xbeasties Asafas i\xc5\xa1\xc4\x97jo i\xc5\xa1 mokyklos b\xc5\xabdamas \xc5\xa1e\xc5\xa1iolikos ir tapo dailid\xc4\x97s pad\xc4\x97j\xc4\x97ju. V\xc4\x97liau \xc4\xafstojo \xc4\xaf McGrawvillio Centrin\xc4\xaf koled\xc5\xbe\xc4\x85 Niujorke, kuriame studijavo matematik\xc4\x85. \xc4\x8cia Asafs lank\xc4\x97 geometrijos ir vokie\xc4\x8di\xc5\xb3 kalbos d\xc4\x97stytojos Angeline Stickney d\xc4\x97stomas paskaitas. 1856 m. jie susituok\xc4\x97._NEWLINE_1856 m. Asafas \xc4\xafsidarbino Masa\xc4\x8diusetse, Harvardo koled\xc5\xbeo observatorijoje Kembrid\xc5\xbee, kur paai\xc5\xa1k\xc4\x97jo, jog jis labai gabus orbit\xc5\xb3 skai\xc4\x8diavime. 1862 m. Halas tapo astronomu asistentu JAV Naval observatorijoje Va\xc5\xa1ingtono DC ir metams b\xc4\x97gant tapo profesoriumi._NEWLINE_1875 m. buvo atsakingas u\xc5\xbe USNO 26 coli\xc5\xb3 (66 cm) teleskop\xc4\x85, did\xc5\xbeiausi\xc4\x85 tuo metu refraktori\xc5\xb3 pasaulyje. Su \xc5\xa1iuo teleskopu 1877 m. rugpj\xc5\xabt\xc4\xaf jis atrado Fob\xc4\x85 ir Deim\xc4\x85 (Marso palydovus). Jis taip pat pasteb\xc4\x97jo d\xc4\x97m\xc4\x99 Saturne, kuri buvo panaudota kaip \xc5\xbeym\xc4\x97 planetos sukimosi periodui rasti. 1884 m. \xc4\xafrod\xc4\x97, kad Saturno palydovo Hiperiono elipsin\xc4\x97s orbitos pozicija yra retrogradin\xc4\x97 ~20\xc2\xb0 per metus. Asafas Halas taip pat tyr\xc4\x97 \xc5\xbevaig\xc5\xbed\xc5\xbei\xc5\xb3 paralaksus ir Sietyno spie\xc4\x8diaus \xc5\xbevaig\xc5\xbed\xc5\xbei\xc5\xb3 pad\xc4\x97tis._NEWLINE_1875 m. Navalo observatorijoje Asafas apmok\xc4\x97 Henry S. Pritchett._NEWLINE_1872 m. bir\xc5\xbeel\xc4\xaf Asafas Halas \xc5\xbeurnalui Messenger of Mathematics pateik\xc4\x97 straipsn\xc4\xaf pavadint\xc4\x85 \xe2\x80\x9eEksperimentinis skai\xc4\x8diaus pi nustatymas\xe2\x80\x9c (On an Experimental Determination of Pi). Straipsnis buvo i\xc5\xa1leistas 1873 m. \xc5\xbeurnalo leidime, 2-ame tome (113\xe2\x80\x93114 puslapiuose). \xc5\xa0iame straipsnyje pateik\xc4\x97 eksperimento, kuriuos atlikti Asafas \xc4\xaftikino savo draug\xc4\x85 kapiton\xc4\x85 O. C. Foks\xc4\x85, rezultatus. Eksperimento metu pakartotinai buvo m\xc4\x97toma plona gele\xc5\xbein\xc4\x97 viela ant plok\xc5\xa1\xc4\x8dio medinio pagrindo, kuriame vienodu atstumu buvo nubr\xc4\x97\xc5\xbetos lygiagre\xc4\x8dios linijos. Pi apskai\xc4\x8diuotas kaip 2ml/an, kur m \xe2\x80\x93 bandym\xc5\xb3 skai\xc4\x8dius, l \xe2\x80\x93 vielos ilgis, a \xe2\x80\x93 atstumas tarp lygiagre\xc4\x8di\xc5\xb3 linij\xc5\xb3, n \xe2\x80\x93 vielos susikirtim\xc5\xb3 su linijomis skai\xc4\x8dius. \xc5\xa0\xc4\xaf bandym\xc4\x85 v\xc4\x97liau Nikolas Metropolis Mahatano projekto metu per Antr\xc4\x85j\xc4\xaf Pasaulin\xc4\xaf kar\xc4\x85 pavadino Monte Karlo metodu._NEWLINE_1891 m. Asafas i\xc5\xa1\xc4\x97jo i\xc5\xa1 laivyno \xc4\xaf pensij\xc4\x85 ir tapo \xc5\xbevaig\xc5\xbed\xc5\xbei\xc5\xb3 mechanikos d\xc4\x97stytoju Harvardo universitete 1896 m., kur d\xc4\x97st\xc4\x97 iki 1901 m._NEWLINE_Asafas ir Angelina tur\xc4\x97jo 4 vaikus. Visi baig\xc4\x97 Harvardo universitet\xc4\x85. S\xc5\xabnus Asafas Halas jaunesnysis taip pat tapo astronomu. Samuelis Stiknei Halas mir\xc4\x97 sulauk\xc4\x99s 30 met\xc5\xb3 prad\xc4\x97j\xc4\x99s karjer\xc4\x85 draudimo srityje. Angelas Halas tapo unitariniu ministru ir matematikos profesoriumi JAV Navalo akademijoje. O Percivalas Halas tapo antruoju Gallaudet universiteto prezidentu. Angelina Hal mir\xc4\x97 1892 m. Visi\xc5\xa1kai i\xc5\xa1\xc4\x97j\xc4\x99s \xc4\xaf pensij\xc4\x85 Asafas gr\xc4\xaf\xc5\xbeo \xc4\xaf t\xc4\x97vi\xc5\xa1k\xc4\x99, kur ved\xc4\x97 Mary Gauthier._NEWLINE_Asafas Halas mir\xc4\x97 1907 m lapkrit\xc4\xaf lankydamas s\xc5\xabn\xc5\xb3 Angelo Merilande.\n_START_SECTION_\nApdovanojimai\n_START_PARAGRAPH_\nLaim\xc4\x97jo pranc\xc5\xabz\xc5\xb3 mokslo akademijos Lalande apdovanojim\xc4\x85 1878 m., auksin\xc4\xaf Karali\xc5\xa1kosios Astronom\xc5\xb3 Draugijos medal\xc4\xaf 1879 m., Arago medal\xc4\xaf 1893 m. ir tapo Ordre national de la L\xc3\xa9gion d\xe2\x80\x99honneur (pranc\xc5\xabz\xc5\xb3 garb\xc4\x97s legionas) riteriu. Asafo Halo vardu pavadinti krateris M\xc4\x97nulyje ir Marso palydove Fobe, bei Asteroidas 3299.'